CELEX: 62010CA0473
Language: et
Date: 2013-02-28 00:00:00
Title: Kohtuasi C-473/10: Euroopa Kohtu (esimene koda) 28. veebruari 2013 . aasta otsus — Euroopa Komisjon versus Ungari (Liikmesriigi kohustuste rikkumine — Ühenduse raudteede arendamine — Raudteeinfrastruktuuri läbilaskevõimsuse jaotamine — Raudteeinfrastruktuuri kasutustasude kehtestamine — Direktiivid 91/440/EMÜ ja 2001/14/EÜ — Mittetäielik ülevõtmine)

20.4.2013   
            
            
               ET
            
            
               Euroopa Liidu Teataja
            
            
               C 114/5
            
         Euroopa Kohtu (esimene koda) 28. veebruari 2013. aasta otsus — Euroopa Komisjon versus Ungari
   (Kohtuasi C-473/10) (1)
   
   (Liikmesriigi kohustuste rikkumine - Ühenduse raudteede arendamine - Raudteeinfrastruktuuri läbilaskevõimsuse jaotamine - Raudteeinfrastruktuuri kasutustasude kehtestamine - Direktiivid 91/440/EMÜ ja 2001/14/EÜ - Mittetäielik ülevõtmine)
   2013/C 114/04
   Kohtumenetluse keel: ungari
   
      Pooled
   
   
      Hageja: Euroopa Komisjon (esindajad: H. Støvlbæk, B. Simon ja A. Sipos)
   
      Kostja: Ungari (esindajad: M. Fehér, K. Szíjjártó ja G. Koós)
   
      Kostja toetuseks menetlusse astujad: Tšehhi Vabariik (esindajad: M. Smolek, T. Müller ja J. Očková), Poola Vabariik (esindajad: M. Szpunar, B. Majczyna ja M. Laszuk)
   
      Ese
   
   Liikmesriigi kohustuste rikkumine — Nõukogu 29. juuli 1991. aasta direktiivi 91/440/EMÜ ühenduse raudteede arendamise kohta (EÜT L 237, lk 25; ELT eriväljaanne 07/01, lk 341) artikli 6 lõike 3 ja II lisa ning Euroopa Parlamendi ja nõukogu 26. veebruari 2001. aasta direktiivi 2001/14/EÜ raudteeinfrastruktuuri läbilaskevõime jaotamise, raudteeinfrastruktuuri kasutustasude kehtestamise ja ohutustunnistuste andmise kohta (EÜT L 75, lk 29; ELT eriväljaanne 07/05, lk 404) artikli 4 lõike 2, artikli 6 lõigete 1 ja 2, artikli 7 lõike 3, artikli 11 ning artikli 14 lõike 2 täitmiseks vajalike õigusnormide ettenähtud tähtajaks vastu võtmata jätmine.
   
      Resolutsioon
   
   
               1.
            
            
               Kuna Ungari ei ole ettenähtud tähtaja jooksul vastu võtnud kõiki haldus- ja õigusnorme, mis on vajalikud Euroopa Parlamendi ja nõukogu 26. veebruari 2001. aasta direktiivi 2001/14/EÜ raudtee infrastruktuuri läbilaskevõime jaotamise ja tasude kehtestamise kohta raudtee infrastruktuuri kasutamise eest, mida on muudetud Euroopa Parlamendi ja nõukogu 23. oktoobri 2007. aasta direktiiviga 2007/58/EÜ, artikli 6 lõigete 1 ja 2 ning artikli 7 lõike 3 järgimiseks, on ta rikkunud nendest sätetest tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Euroopa Komisjoni ja Ungari kohtukulud nende endi kanda.
            
         
               4.
            
            
               Jätta Tšehhi Vabariigi ja Poola Vabariigi kohtukulud nende endi kanda
            
         
      (1)  ELT C 328, 4.12.2010.